अमेरिकन राष्ट्रपति ट्रम्प ने चीन और यूरोप के साथ ट्रेड वॉर शुरू किया है, जिस कारण उनकी मुद्रा भी डॉलर मुकाबले प्रभावित हो रही है। इसका अप्रत्यक्ष नुकसान भारत को भी उठाना पड़ रहा है क्योंकि इन देशों का भारत के साथ भी व्यापार है। भारत भारी मात्रा में चीन और यूरोप से इम्पोर्ट करता है। ये सारा इम्पोर्ट डॉलर में होता है। अब अपनी मुद्रा को डॉलर के मुकाबले स्थिर रखने के लिए चीन और यूरोपीय देशों ने अपने यहां से एक्सपोर्ट होने वाली वस्तुओं के रेट बढ़ा दिए हैं। तो मतलब भारत को अब यहां भी इम्पोर्ट करने में ज्यादा डॉलर खर्च करने पड़ रहे हैं।